pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-คลังส่งมอบที่ราชพัสดุให้ส่วนราชการ-ท้องถิ่น 26 หน่วยงาน หนุนพัฒนาภารกิจระดับพื้นที่ยกระดับคุณภาพชีวิตประชาชน
วันศุกร์ที่ 16 กรกฎาคม 2564
คลังส่งมอบที่ราชพัสดุให้ส่วนราชการ-ท้องถิ่น 26 หน่วยงาน หนุนพัฒนาภารกิจระดับพื้นที่ยกระดับคุณภาพชีวิตประชาชน
กรมธนารักษ์ กระทรวงการคลัง มอบหนังสืออนุญาตให้ใช้ที่ราชพัสดุ 26 หน่วยงาน ให้ส่วนราชการและองค์กรปกครองส่วนท้องถิ่น กว่า 561 ไร่ สานต่อภารกิจพัฒนางานด้านสาธารณสุข การศึกษา การท่องเที่ยว เพื่อกระตุ้นเศรษฐกิจระดับฐานราก สร้างคุณภาพชีวิตที่ดีให้ประชาชน
วันนี้ (16 กรกฎาคม 2563) พลเอก ประวิตร วงษ์สุวรรณ รองนายกรัฐมนตรี เป็นประธานในพิธีมอบหนังสืออนุญาตให้ใช้ที่ราชพัสดุเพื่อสนับสนุนภารกิจของส่วนราชการและองค์กรปกครองส่วนท้องถิ่น โดยมอบให้กรมธนารักษ์ กระทรวงการคลัง ได้ทําการส่งมอบหนังสืออนุญาตให้ใช้ที่ราชพัสดุเพื่อสนับสนุนภารกิจของส่วนราชการและองค์กรปกครองส่วนท้องถิ่น รวมทั้งหมด 26 หน่วยงาน โดยในช่วงไตรมาส 2 ปีงบประมาณ 2564 กรมธนารักษ์ได้พิจารณาอนุญาตให้ส่วนราชการและองค์กรปกครองส่วนท้องถิ่นใช้ประโยชน์ในที่ราชพัสดุแล้วจํานวน 71 แปลง เนื้อที่ประมาณ 561-2-47.84 ไร่ เป็นการสนับสนุนและส่งเสริมที่ดินให้กับหน่วยงานภาครัฐ ตามภารกิจงานที่เกี่ยวข้องด้านสาธารณสุข การศึกษา และการพัฒนาพื้นที่เพื่ออนุรักษ์สิ่งแวดล้อม รวมถึงการสนับสนุนการท่องเที่ยวในระดับท้องถิ่น เป็นไปตามนโยบายของรัฐบาลในการฟื้นฟูเศรษฐกิจและสังคมของประเทศ
“นโยบายการมอบที่ดินราชพัสดุเพื่อสนับสนุนภารกิจของส่วนราชการและองค์กรปกครองส่วนท้องถิ่นในครั้งนี้ เป็นไปตามนโยบายของรัฐบาล ที่ได้ให้ความสําคัญในการยกระดับคุณภาพชีวิตของประชาชนให้สามารถดูแลตัวเองในขั้นพื้นฐานเพื่อให้ได้รับบริการด้านสวัสดิการทางสังคม สาธารณสุขอย่างทั่วถึงและเท่าเทียม เกิดการจ้างงานในพื้นที่ ซึ่งเป็นการสร้างสังคมให้เข้มแข็งและยั่งยืน” พลเอก ประวิตร กล่าว
นายสันติ พร้อมพัฒน์ รัฐมนตรีช่วยว่าการกระทรวงการคลัง กล่าวว่า ความร่วมมือระหว่างกรมธนารักษ์ ที่มีการจัดสรรที่ดินราชพัสดุให้กับส่วนราชการและองค์กรปกครองส่วนท้องถิ่นในครั้งนี้ เป็นการส่งเสริมและสนับสนุนภารกิจของหน่วยงานผู้ขอใช้ที่ราชพัสดุทั้งในส่วนของราชการและองค์กรปกครองส่วนท้องถิ่นให้สามารถขับเคลื่อนภารกิจให้เป็นรูปธรรมโดยเร็วตามนโยบายของรัฐบาลและยังเป็นการบริหารจัดการพื้นที่ราชพัสดุทั่วประเทศให้เกิดผลสัมฤทธิ์สูงสุด
ในแนวทางการพัฒนาที่ดินของที่ราชพัสดุ ในส่วนราชการและองค์กรปกครองส่วนท้องถิ่นจะนําไปพัฒนาในโครงการต่างๆ ทั้งด้านการก่อสร้างโครงการระบบบําบัดน้ําเสียพื้นที่เกาะเสม็ด จังหวัดระยอง, เป็นที่ทําการงานสืบสวนปราบปรามตรวจคนเข้าเมืองจังหวัดสุราษฎร์ธานี (สมุย) จังหวัดสุราษฎร์ธานี, การก่อสร้างอาคารโรงพยาบาลส่งเสริมสุขภาพตําบลแม่ปะ จังหวัดลําปาง, การจัดตั้งวิทยาลัยการอาชีพทองผาภูมิ จังหวัดกาญจนบุรี, เป็นแหล่งเรียนรู้ระบบนิเวศปรัชญาเศรษฐกิจพอเพียงสวนสาธารณะและนันทนาการ จังหวัดนครสวรรค์, ใช้เป็นสนามกีฬาและที่ตั้งสถานีดับเพลิง เทศบาลเมืองชัยนาท จังหวัดชัยนาท เป็นต้น ซึ่งเชื่อว่าหากภารกิจดังกล่าวสําเร็จจะเกิดประโยชน์ต่อประเทศและเป็นการยกระดับคุณภาพชีวิตให้ประชาชนในพื้นที่
รัฐบาลไทย-ข่าวทำเนียบรัฐบาล-กรมทางหลวงชนบทรายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช ประจำวันที่ 30 พฤศจิกายน 2564 เวลา 17.00 น.สัญจรผ่านได้ 1 สายทาง
วันอังคารที่ 30 พฤศจิกายน 2564
กรมทางหลวงชนบทรายงานสถานการณ์ถนนที่ได้รับผลกระทบจากอุทกภัยในจังหวัดนครศรีธรรมราช ประจําวันที่ 30 พฤศจิกายน 2564 เวลา 17.00 น.สัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยประจําวันที่ 30 พฤศจิกายน 2564 เวลา 17.00 น. ว่า มีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช สามารถสัญจรผ่านได้ 1 สายทาง
กรมทางหลวงชนบท (ทช.) กระทรวงคมนาคม โดยสํานักบํารุงทาง รายงานถึงสถานการณ์อุทกภัยในวันที่ 30 พฤศจิกายน 2564 เวลา 17.00 น. ว่ามีถนนทางหลวงชนบทที่ประสบอุทกภัยในพื้นที่จังหวัดนครศรีธรรมราช บนถนนทางหลวงชนบทสาย นศ.4021 แยกทางหลวงแผ่นดินหมายเลข 4151 - บ้านบางคลุ้ง อําเภอเชียรใหญ่ และชะอวด จังหวัดนครศรีธรรมราช บริเวณ กม. ที่ 10+000 - 10+900 น้ําท่วมสูง 15 เซนติเมตร และบริเวณ 14+900 - 16+750 น้ําท่วมสูง 35 เซนติเมตร ปัจจุบันยานพาหนะสามารถสัญจรผ่านได้แล้ว โดยเจ้าหน้าที่ได้ดําเนินการติดตั้งป้ายเตือน พร้อมอุปกรณ์อํานวยความปลอดภัย เพื่อให้ประชาชนใช้ความระมัดระวังในการสัญจรในเส้นทางดังกล่าว
ทั้งนี้ ทช. ได้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัยเรียบร้อยแล้ว พร้อมทั้งได้จัดเจ้าหน้าที่ติดตามสถานการณ์อุทกภัยอย่างใกล้ชิด เพื่อเข้าช่วยเหลือประชาชนและฟื้นฟูสายทางที่ได้รับผลกระทบอย่างเร่งด่วน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม หากเกิดเหตุอุทกภัยบริเวณสายทางสามารถแจ้งเหตุได้ที่สายด่วนกรมทางหลวงชนบทโทร. 1146
รัฐบาลไทย-ข่าวทำเนียบรัฐบาล-คณะผู้บริหารกระทรวงอุตสาหกรรมลงพื้นที่ จังหวัดเพชรบูรณ์ เยี่ยมชมวิสาหกิจชุมชนทุ่งนางแลสมุนไพรเพื่อการแพทย์
วันพฤหัสบดีที่ 16 ธันวาคม 2564
คณะผู้บริหารกระทรวงอุตสาหกรรมลงพื้นที่ จังหวัดเพชรบูรณ์ เยี่ยมชมวิสาหกิจชุมชนทุ่งนางแลสมุนไพรเพื่อการแพทย์
นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมคณะผู้บริหารกระทรวงอุตสาหกรรมลงพื้นที่ จังหวัดเพชรบูรณ์
คณะผู้บริหารกระทรวงอุตสาหกรรมลงพื้นที่ จังหวัดเพชรบูรณ์ เยี่ยมชมวิสาหกิจชุมชนทุ่งนางแลสมุนไพรเพื่อการแพทย์
จังหวัดเพชรบูรณ์ : วันนี้ (15 ธันวาคม 2564) นายธีระยุทธ วานิชชัง ผู้ช่วยรัฐมนตรีประจํากระทรวงอุตสาหกรรม พร้อมด้วยนายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม นายจุลพงษ์ ทวีศรี รองปลัดกระทรวงอุตสาหกรรม นายเชวงศักดิ์ คําตา อุตสาหกรรมจังหวัดเพชรบูรณ์และคณะ เยี่ยมชมการปลูกกัญชงของกลุ่มวิสาหกิจชุมชนทุ่งนางแลสมุนไพรเพื่อการแพทย์ จังหวัดเพชรบูรณ์ ซี่งกลุ่มวิสาหกิจชุมชนทุ่งนางแลสมุนไพรเพื่อการแพทย์ ได้ร่วมกับสถาบันการศึกษาในการศึกษา วิจัยและพัฒนา กัญชา กัญชง กระท่อม และพืชสมุนไพร ตลอดจนระบบการเพาะปลูก นวัตกรรมด้านการผลิต การพัฒนาและการจัดจําหน่ายกลุ่มผลิตภัณฑ์อื่น ๆ เพื่อใช้ประโยชน์ทางการแพทย์ รวมไปถึงการเตรียมความพร้อมเพื่อนําไปผลิตเชิงพาณิชย์และอุตสาหกรรมของกลุ่มผลิตภัณฑ์อื่นๆ ที่มีสารสกัดจากกัญชา กัญชง กระท่อม และพืชสมุนไพร โดยมีนางอรพินทร์ พญาพิทักษ์สกุล ประธานที่ปรึกษาวิสาหกิจชุมชนฯ ให้การต้อนรับ
รัฐบาลไทย-ข่าวทำเนียบรัฐบาล-บีโอไอหนุนนักลงทุนไทยโกอินเตอร์
วันพฤหัสบดีที่ 4 พฤศจิกายน 2564
บีโอไอหนุนนักลงทุนไทยโกอินเตอร์
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน หรือ บีโอไอ เป็นประธานในพิธีเปิดการอบรมหลักสูตร “สร้างนักลงทุนไทยในต่างประเทศ (TOISC) รุ่นที่ 19”
พร้อมทั้งร่วมรับฟังการเสวนาพิเศษในหัวข้อ“Think for Growth:ฝ่าวิกฤตยุคCOVIDร่วมเดินหน้าธุรกิจไทยสู่อนาคต”โดยได้รับเกียรติจากผู้แทนบริษัท ปตท. น้ํามันและการค้าปลีกจํากัด (มหาชน) และ ธนาคารกรุงเทพ จํากัด (มหาชน) ร่วมเสวนา ณ โรงแรมมิลเลนเนียม ฮิลตัน กรุงเทพมหานคร
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ขอบคุณนายกฯสนับสนุนนิคมอุตสาหกรรมราชทัณฑ์-ให้หน่วยงานที่เกี่ยวข้องซับพอร์ท
วันพฤหัสบดีที่ 21 ตุลาคม 2564
รัฐมนตรีว่าการกระทรวงยุติธรรม ขอบคุณนายกฯสนับสนุนนิคมอุตสาหกรรมราชทัณฑ์-ให้หน่วยงานที่เกี่ยวข้องซับพอร์ท
รัฐมนตรีว่าการกระทรวงยุติธรรม ขอบคุณนายกฯสนับสนุนนิคมอุตสาหกรรมราชทัณฑ์-ให้หน่วยงานที่เกี่ยวข้องซับพอร์ท ชี้เป็นการนําคนจากที่มืดสู่แสงสว่าง ยันไม่ใช้นักโทษบัวใต้ตม มีแต่พวกชั้นดีใส่กําไลEM ออกไปเป็นแรงงาน ขอประชาชนสบายใจได้
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการจัดตั้งนิคมอุตสาหกรรมราชทัณฑ์ว่า ล่าสุดเราได้ส่งรายงานการศึกษาให้ที่ประชุมคณะรัฐมนตรี(ครม.) รับทราบแล้ว และทางพล.อ.ประยุทธ์ จันทร์โอชา นายกรัฐมนตรีและคณะรัฐมนตรีได้รับทราบและสนับสนุนอย่างเต็มที่ โดยให้หน่วยงานต่างๆที่เกี่ยวข้องช่วยสนับสนุน โดยอํานาจการสร้างคือ การนิคมอุตสาหกรรมแห่งประเทศไทย ซึ่งจะคัดเลือกสถานที่ให้กับเรา และกรมราชทัณฑ์จะจัดสรรแรงงานเข้าไปทํางานในนิคมฯ และปลัดกระทรวงยุติธรรม จะจัดตั้งหน่วยงานบริหารเพื่อคอยอํานวยการให้ผู้พักโทษที่ติดกําไล EM เข้าไปทํางานให้กับบริษัทในนิคมฯ และอาจจะมีการจัดหาสถานที่ สาธารณูปโภคให้กับแรงงานของราชทัณฑ์ ไม่ต้องกลับไปพักในเรือนจําที่ห่างไกล
นายสมศักดิ์ กล่าวว่า โครงการนี้เป็นการเตรียมพร้อมให้กับคนที่อยู่ในความมืด กลับออกมาสู่ที่สว่างได้ โดยที่สายตาไม่พร่ามัว เป็นการเตรียมให้ผู้ที่เคยทําความผิดกลับตัวเป็นคนดีสู่สังคม โดยเป้าหมายของการก่อสร้างนิคมอุตสาหกรรม จะมีตัวเลือกคือ จ.สมุทรปราการ สมุทรสาคร ชลบุรี และระยอง ที่เราเล็งเอาไว้ ซึ่งบริษัทเอกชนที่เข้ามาจะอยู่ที่ความต้องการของตลาดในแต่ละพื้นที่ และแต่ละนิคมฯจะมีแรงงานจากราชทัณฑ์รวมประมาณ 16,000 คน ซึ่งจะสามารถลดค่าใช้จ่ายในเรือนจําได้ปีละ 336 ล้านบาท ลดค่าก่อสร้างเรือนจําใหม่ได้ถึง 7,500 ล้านบาท และจะมีเงินเข้าไปกระตุ้นเศรษฐกิจได้ 1,927 บาทต่อปี จากรายได้ค่าแรงขั้นต่ํา 330 บาทต่อคน ซึ่งในช่วงที่รอการจัดตั้งนิคมฯ เราได้ใช้ สมุทรปราการโมเดล ทํา MOU กับบริษัทเอกชนไว้พอสมควร ซึ่งหากสถานการณ์โควิดเบาบางลงเราจะเร่งดําเนินการได้มากขึ้น
"ผมต้องขอบคุณท่านนายกฯ ที่ท่านมีนโยบายไม่ทิ้งใครไว้ข้างหลัง และกระทรวงยุติธรรมก็ได้มีแนวทางการทํางานสนับสนุนนโยบายดังกล่าว ท่านกรุณาพวกเรามากที่ให้การสนับสนุนโครงการจัดตั้งนิคมอุตสาหกรรมราชทัณฑ์ และพี่น้องประชาชนจะเข้าใจมากขึ้น ว่าเราไม่ได้เอาผู้ต้องขังที่เป็นประเภทบัวใต้ตมหรือคดีร้ายแรงออกไปทํางาน คนเหล่านั้นจะไม่ได้รับการพักโทษ จะมีแต่นักโทษชั้นดี พวกเทวดาตกสวรรค์หรือขุนแผนติดคุกเท่านั้นที่จะได้ไปทํางาน ขอให้ทุกท่านสบายใจได้" นายสมศักดิ์ กล่าว
รัฐบาลไทย-ข่าวทำเนียบรัฐบาล-นายกฯ รณรงค์ "วาเลนไทน์ปลอดภัย" ชวนแสดงความรักแบบ New Normal
วันอังคารที่ 15 กุมภาพันธ์ 2565
นายกฯ รณรงค์ "วาเลนไทน์ปลอดภัย" ชวนแสดงความรักแบบ New Normal
.....
พล.อ.ประยุทธ์ จันทร์โอชา นายกรัฐมนตรี และ รมว.กห. รณรงค์วาเลนไทน์ปลอดภัย “รักอย่างไร ไม่ติดโควิด” เนื่องจากวาเลนไทน์ปีนี้ยังอยู่ในช่วงการแพร่ระบาดของโรคโควิด-19 จึงฝากทุกคนปรับพฤติกรรมตามวิถีใหม่แบบ New Normal เช่น ส่งของขวัญและบอกรักผ่านวิดีโอคอล ให้กําลังใจกัน อยู่บ้านหยุดเชื้อเพื่อคนรัก Social Distancing แชร์ข้อมูลที่เป็นประโยชน์แก่คนรัก
.
และหวังให้ทุกคนแสดงความรักที่ยิ่งใหญ่ ด้วยการมีความรับผิดชอบส่วนตัวเพื่อส่วนรวม คือ การแสดงความรัก ความสามัคคี ของคนไทยทั้งประเทศ ห่วงใย ช่วยเหลือกันและกันในช่วงสถานการณ์โควิด-19 เพื่อให้ประเทศไทย และ เราทุกคน ผ่านพ้นวิกฤติโควิด-19 นี้ไปด้วยกัน
.
อ่านเพิ่มเติม >>https://www.thaigov.go.th/news/contents/details/51502
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.สาธิต เผย “สมุยพลัสแซนด์บอกซ์” รับนักท่องเที่ยว 2 เดือนสร้างรายได้กว่า 38 ล้านบาท
วันพุธที่ 6 ตุลาคม 2564
รมช.สาธิต เผย “สมุยพลัสแซนด์บอกซ์” รับนักท่องเที่ยว 2 เดือนสร้างรายได้กว่า 38 ล้านบาท
รัฐมนตรีช่วยว่าการกระทรวงสาธารณสุข เผยโครงการ “สมุยพลัสแซนด์บอกซ์” เปิด 3 เกาะรับนักท่องเที่ยว 2 เดือนสร้างมูลค่าทางเศรษฐกิจกว่า 38 ล้านบาท เดินหน้าสร้างความมั่นใจพื้นที่ท่องเที่ยวทางทะเลด้วย 4 มาตรการด้านสาธารณสุข
รัฐมนตรีช่วยว่าการกระทรวงสาธารณสุข เผยโครงการ “สมุยพลัสแซนด์บอกซ์” เปิด 3 เกาะรับนักท่องเที่ยว 2 เดือนสร้างมูลค่าทางเศรษฐกิจกว่า 38 ล้านบาท เดินหน้าสร้างความมั่นใจพื้นที่ท่องเที่ยวทางทะเลด้วย 4 มาตรการด้านสาธารณสุข พร้อมเร่งฉีดวัคซีนกลุ่ม 608 สร้างความปลอดภัยในพื้นที่
วันนี้ (6 ตุลาคม 2564) ที่ จ.สุราษฎร์ธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุขพร้อมด้วยนางสุพัชรี ธรรมเพชร ผู้ช่วยเลขานุการรัฐมนตรีช่วยว่าการกระทรวงสาธารณสุข และนพ.พิทักษ์พล บุณยมาลิกผู้ตรวจราชการเขตสุขภาพที่ 11 และคณะ ลงพื้นที่ติดตามการดําเนินงานโครงการ “สมุยพลัสแซนด์บอกซ์” (Samui Plus Sandbox) พร้อมมอบอุปกรณ์ทางการแพทย์สนับสนุนการป้องกันควบคุมโรคโควิด 19 ให้แก่โรงพยาบาลเกาะพะงันและโรงพยาบาลเกาะสมุย โดยดร.สาธิตกล่าวว่า เกาะสมุย เกาะพงัน และเกาะเต่า จ.สุราษฎร์ธานี เป็นพื้นที่นําร่องเปิดรับนักท่องเที่ยวทางทะเลอย่างปลอดภัย เพื่อขับเคลื่อนและเพิ่มมูลค่าทางเศรษฐกิจให้แก่ประเทศนักท่องเที่ยวที่เข้ามาทุกคนต้องได้รับการฉีดวัคซีนป้องกันโควิด 19 ครบโดส ไม่ต้องกักตัว แต่ต้องได้รับการคัดกรองต่อเนื่อง เพื่อสร้างความมั่นใจทั้งกับนักท่องเที่ยวด้วยกันและประชาชนในพื้นที่ เป็นการต่อยอดจากโครงการภูเก็ตแซนด์บอกซ์
ดร.สาธิต กล่าวต่อว่า การเปิดรับนักท่องเที่ยวอย่างปลอดภัยได้ดําเนินการภายใต้ 4 มาตรการด้านสาธารณสุข คือ 1.การฉีดวัคซีนสร้างภูมิคุ้มกันหมู่ ขณะนี้มีความครอบคลุมประชากรในพื้นที่ทั้ง 3 เกาะมากกว่า 70% และกําชับให้เร่งฉีดในกลุ่ม 608 เพื่อลดป่วยหนักลดการเสียชีวิต 2.การรักษาพยาบาล มีความพร้อมทั้งด้านเตียงรักษาผู้ป่วยทุกระดับสี เกือบ 600 เตียง มียารักษาโรคชนิดฉีดและรับประทาน มีระบบเฝ้าระวังทางระบาดวิทยาทั้งการสอบสวนโรค ค้นหาเชิงรุก การตรวจหาเชื้อทางห้องปฏิบัติการได้วันละ 1,200 คน และ3.การควบคุมกํากับ สามารถชะลอโครงการทันทีหากพบผู้ติดเชื้อเกินกว่าเกณฑ์ที่กําหนด ทั้งนี้ ตั้งแต่เริ่มโครงการเมื่อวันที่ 15 กรกฎาคมจนถึงปัจจุบัน มีนักท่องเที่ยวสะสม 1,018 คน ทุกคนได้รับการตรวจคัดกรองอย่างต่อเนื่อง พบผู้ติดเชื้อเพียง 5 ราย และนําเข้าสู่กระบวนการรักษาอย่างเหมาะสม สามารถสร้างมูลค่าทางเศรษฐกิจได้ถึง 38,722,100 บาท
“ขอชื่นชมการดําเนินงานสมุยพลัสแซนด์บอกซ์ เราจะเดินหน้าต่อไป ในการพัฒนาด้านการแพทย์และสาธารณสุข สร้างความพึงพอใจให้กับประชาชนและนักท่องเที่ยว และเชื่อมั่นว่าในปี 2565 เราจะสามารถฉีดวัคซีนครอบคลุมประชากรของประเทศได้ 70-80% เพื่อให้ประชาชนในประเทศปลอดภัย ประกอบอาชีพได้ และสามารถต้อนรับนักท่องเที่ยว ร่วมกันเดินหน้าเศรษฐกิจของประเทศ” ดร.สาธิตกล่าว
*********************************** 6 ตุลาคม 2564
รัฐบาลไทย-ข่าวทำเนียบรัฐบาล-นายกฯ พบปะผู้นำประเทศผ่านเวที COP26 ไทยให้คำมั่นแก้ปัญหาการเปลี่ยนแปลงสภาพภูมิอากาศ ถือโอกาสนี้เชิญผู้นำต่างประเทศร่วมประชุมเอเปคที่ไทยจะเป็นเจ้าภาพปีหน้า
วันอังคารที่ 2 พฤศจิกายน 2564
นายกฯ พบปะผู้นําประเทศผ่านเวที COP26 ไทยให้คํามั่นแก้ปัญหาการเปลี่ยนแปลงสภาพภูมิอากาศ ถือโอกาสนี้เชิญผู้นําต่างประเทศร่วมประชุมเอเปคที่ไทยจะเป็นเจ้าภาพปีหน้า
นายกฯ พบปะผู้นําประเทศผ่านเวที COP26 ไทยให้คํามั่นแก้ปัญหาการเปลี่ยนแปลงสภาพภูมิอากาศ ถือโอกาสนี้เชิญผู้นําต่างประเทศร่วมประชุมเอเปคที่ไทยจะเป็นเจ้าภาพปีหน้า
นายกฯ พบปะผู้นําประเทศผ่านเวที COP26 ไทยให้คํามั่นแก้ปัญหาการเปลี่ยนแปลงสภาพภูมิอากาศ ถือโอกาสนี้เชิญผู้นําต่างประเทศร่วมประชุมเอเปคที่ไทยจะเป็นเจ้าภาพปีหน้า
ในโอกาสที่นายกรัฐมนตรีเดินทางไปร่วมการประชุม COP26 ได้พบปะพูดคุยกับผู้นําต่างประเทศสําคัญ ๆ หลายท่าน อาทิ ประธานาธิบดี โจ ไบเดน ของสหรัฐฯ นายบอริส จอห์นสัน นายกรัฐมนตรีสหราชอาณาจักร โดยได้ถือโอกาสนี้เชิญชวนให้ผู้นําฯ ร่วมการประชุมเอเปคที่ประเทศไทยจะเป็นเจ้าภาพในปี 2565
นาย ธนกร วังบุญคงชนะ โฆษกประจําสํานักนายกรัฐมนตรีเผยว่า พลเอก ประยุทธ์ จันทร์โอชา นายกรัฐมนตรี ได้กล่าวความรู้สึกภายหลังการกล่าวถ้อยแถลงต่อที่ประชุมระดับผู้นํา (World Leaders Summit) ในการประชุมรัฐภาคีกรอบอนุสัญญาสหประชาชาติว่าด้วยการเปลี่ยนแปลงสภาพภูมิอากาศ สมัยที่ 26 (UNFCCC: COP26) ณ เมืองกลาสโกว์ สหราชอาณาจักรว่า นายกรัฐมนตรีได้มีโอกาสพบปะ พูดคุยกับผู้นําประเทศต่าง ๆ ซึ่งหลายท่านรู้จักและคุ้นเคยกันดี ในหลายประเด็น โดยเฉพาะอย่างยิ่งเพื่อส่งเสริมด้านความสัมพันธ์ระหว่างประเทศที่ดีระหว่างกัน โดยทุกประเทศยืนยันว่า ยินดีให้ความร่วมมือกับประเทศไทย พร้อมเดินหน้าร่วมกันในมิติต่าง ๆ ที่เป็นประโยชน์แก่ทั้งสองฝ่าย เช่น ด้านการค้าการลงทุน ตลอดจนผู้นําประเทศในภูมิภาคอาเซียนที่จะเน้นย้ําการเจรจาทั้งทวิภาคี พหุภาคีอย่างต่อเนื่อง เพื่อเพิ่มศักยภาพระหว่างกัน
ในโอกาสนี้ นายกรัฐมนตรีได้กล่าวถึงการเข้าร่วมการประชุม COP26 ว่าเป็นการเดินทางมาที่คุ้มค่าเป็นโอกาสในการแสดงความมุ่งมั่นตั้งใจของประเทศไทยที่พร้อมให้ความร่วมมือกับทุกประเทศ ซึ่งนายกรัฐมนตรีได้กําหนดให้การแก้ไขปัญหาเรื่องการเปลี่ยนแปลงสภาพภูมิอากาศเป็นวาระแห่งชาติ และได้สั่งการให้ทุกกระทรวงทํางานร่วมกันอย่างบูรณาการ ร่วมกับทุกหน่วยงานที่เกี่ยวข้องของไทย โดยนายกรัฐมนตรีจะเป็นผู้ติดตามตรวจสอบการทํางานให้ได้ตามเป้าหมาย เพื่อให้บรรลุตามเจตนารมณ์ที่ได้ประกาศไว้ ทั้งนี้ เพื่ออนาคตของลูกหลานไทยต่อไป
นอกจากนี้ นายกรัฐมนตรียังได้กล่าวเชิญชวนผู้นําประเทศต่าง ๆ ให้ร่วมการประชุมกรอบความร่วมมือทางเศรษฐกิจในภูมิภาคเอเชีย-แปซิฟิก หรือการประชุมเอเปค ที่ไทยจะเป็นเจ้าภาพการประชุมในปี 2565 ซึ่งถือเป็นโอกาสอันดีเป็นอย่างยิ่ง ที่ได้พบปะ และได้กล่าวเชิญโดยตรง
โฆษกรัฐบาลกล่าวว่า “ไทยมีบทบาทสําคัญ ถือเป็นอีกหนึ่งประเทศที่มีแผนการทํางานที่ชัดเจน และทําได้สําเร็จ เพราะนายกรัฐมนตรีมีความมุ่งมั่น ตั้งใจจริง ให้ความสําคัญต่อประเด็นด้านการเปลี่ยนแปลงสภาพภูมิอากาศตามที่ได้ให้คําสัญญาแล้ว”
รัฐบาลไทย-ข่าวทำเนียบรัฐบาล-บริษัท ขนส่ง จำกัด รายงานสรุปข้อมูลการเดินทางของประชาชน ช่วงเทศกาลสงกรานต์ 2565
วันอังคารที่ 19 เมษายน 2565
บริษัท ขนส่ง จํากัด รายงานสรุปข้อมูลการเดินทางของประชาชน ช่วงเทศกาลสงกรานต์ 2565
มีผู้ใช้บริการ รวมกว่า 4.6 แสนคน สามารถจัดรถโดยสารได้เพียงพอ ไม่มีผู้โดยสารตกค้าง - ไร้อุบัติเหตุ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยข้อมูลการเดินทางในช่วงเทศกาลสงกรานต์ ระหว่างวันที่ 11 - 18 เมษายน 2565 (เที่ยวไป - กลับ) ว่ามีประชาชนใช้บริการรถโดยสารของ บริษัท ขนส่ง จํากัด (บขส.) และรถร่วมบริการ เดินทางเข้า - ออก กรุงเทพฯ รวม 460,907 คน ใช้รถโดยสาร (รถ บขส. รถร่วม รถตู้) จํานวน 42,624 เที่ยว โดยแบ่งเป็นการเดินทางเที่ยวไป จํานวน 20,727 เที่ยว มีผู้โดยสารเดินทาง 224,148 คน และการเดินทางเที่ยวกลับเข้ากรุงเทพฯ จํานวน 21,897 เที่ยว มีผู้โดยสารเดินทาง 236,759 คน ทั้งนี้ บขส. สามารถจัดการเดินรถได้อย่างเพียงพอ ไม่พบปัญหาผู้โดยสารตกค้าง
กรรมการผู้จัดการใหญ่ บขส. กล่าวด้วยว่า จากความร่วมมือของทุกหน่วยงานในการอํานวยความสะดวกและให้บริการประชาชนในช่วงเทศกาลสงกรานต์ ส่งผลให้ประชาชนเดินทางกลับภูมิลําเนาได้อย่างสะดวก รวมทั้งมั่นใจในเรื่องความปลอดภัย ซึ่ง บขส. ได้เน้นย้ําเรื่องการดูแลความพร้อมของรถโดยสารและพนักงานขับรถให้พร้อมบริการ ตามข้อสั่งการของนายศักดิ์สยาม ชิดชอบ รัฐมนตรีว่าการกระทรวงคมนาคม ทําให้ในช่วงเทศกาลสงกรานต์ไม่พบปัญหารถโดยสารเกิดอุบัติเหตุรุนแรงและพนักงานขับรถทุกรายมีความพร้อมให้บริการและไม่พบแอลกอฮอล์หรือสารเสพติดในร่างกาย นอกจากนี้เจ้าหน้าที่และผู้ใช้บริการได้ให้ความร่วมมือปฏิบัติตามมาตรการป้องกันของโรคติดเชื้อไวรัส COVID-19 บนรถโดยสาร และสถานีขนส่ง อย่างเต็มที่ เพื่อป้องกันการแพร่ระบาดของโรคติดเชื้อไวรัส COVID-19
อย่างไรก็ดี เพื่ออํานวยความสะดวกและลดการสัมผัส ผู้โดยสารสามารถจองตั๋ว บขส. ผ่านช่องทางออนไลน์ Application E-Ticket และ Website บขส. ซึ่งสมาชิก บขส. Card จะได้รับส่วนลดค่าโดยสาร 5% (ไม่รวมค่าธรรมเนียม) เมื่อซื้อตั๋ว บขส. และหากซื้อผ่านช่องทางออนไลน์ รับคะแนนสะสมคูณ 2 เพิ่มทันที ถึงวันที่ 30 เมษายนนี้ สอบถามข้อมูลเพิ่มเติมได้ที่งานการตลาดและลูกค้าสัมพันธ์ โทร. 0-2537-8737 ทุกวันจันทร์ - วันศุกร์ ในเวลาทําการ หรือ Call Center 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลฯ เผย "นายกฯ" ห่วงกลุ่ม Food Delivery/ส่งพัสดุ ย้ำป้องกันตนเองอย่างเคร่งครัด แนะผู้ประกอบการ/ร้านอาหาร จัดพื้นที่เฝ้ารอรับสินค้า อย่างเหมาะสม
วันเสาร์ที่ 23 เมษายน 2565
โฆษกรัฐบาลฯ เผย "นายกฯ"  ห่วงกลุ่ม Food Delivery/ส่งพัสดุ  ย้ําป้องกันตนเองอย่างเคร่งครัด  แนะผู้ประกอบการ/ร้านอาหาร จัดพื้นที่เฝ้ารอรับสินค้า อย่างเหมาะสม
โฆษกรัฐบาลฯ เผย "นายกฯ"  ห่วงกลุ่ม Food Delivery/ส่งพัสดุ  ย้ําป้องกันตนเองอย่างเคร่งครัด  แนะผู้ประกอบการ/ร้านอาหาร จัดพื้นที่เฝ้ารอรับสินค้า อย่างเหมาะสม ลดความเสี่ยงในการติด/แพร่กระจายเชื้อโควิด-19 เพิ่มความปลอดภัยของผู้ส่งและผู้รับ
วันนี้ (23 เมษายน 2565) นายธนกร วังบุญคงชนะ โฆษกประจําสํานักนายกรัฐมนตรี เผยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีความห่วงใยกลุ่มผู้ขนส่งอาหาร (Rider) ผู้ส่งพัสดุ และวินมอเตอร์ไซค์ ซึ่งในช่วงสถานการณ์การโควิด-19 ทําให้ธุรกิจการสั่งอาหารหรือเครื่องดื่มแบบเดลิเวอรี่ (Food Delivery) และการสั่งซื้อของทางออนไลน์มีมากขึ้น ทําให้กลุ่มไรเดอร์/วินมอเตอร์ไซค์ ซึ่งทําหน้าที่ในฐานะคนกลางสําหรับการส่งต่ออาหาร/พัสดุ จากร้านค้าไปยังผู้บริโภค อาจเป็นอีกกลุ่มที่เสี่ยงต่อการรับหรือแพร่เชื้อโควิด-19 ได้ จึงฝากเน้นย้ําให้เฝ้าระวังตนเองสูงสุด ปฏิบัติตนมาตรการป้องกันตนเองอย่างเคร่งครัด สวมหน้ากากอนามัยให้ถูกต้องตลอดเวลา รอรับอาหารในจุดที่ร้านกําหนด ทําความสะอาดมือและถุงมือก่อนและหลังการรับ-ส่งอาหาร  ฆ่าเชื้อกล่องบรรจุท้ายยานพาหนะทุกครั้งก่อนปฏิบัติงาน งดรวมกลุ่มพูดคุย สูบบุหรี่ และเว้นระยะห่าง 1-2 เมตร ณ จุดพักคอย หากสงสัยว่ามีอาการ ก็ให้ตรวจสอบตนเองด้วย ATK พร้อมฝากถึงผู้ประกอบการร้านค้า ร้านอาหาร ตลาด ขอให้ช่วยจัดพื้นที่เฝ้ารับสินค้าที่เหมาะสม ลดความแออัด เพิ่มความปลอดภัยสําหรับกลุ่มผู้ขนส่งอาหาร (Rider) และวินมอเตอร์ไซค์ ระวังรอรับสินค้าและอาหารด้วย
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 20,052 ราย จําแนกเป็น ผู้ติดเชื้อในประเทศ 20,004 ราย และผู้ป่วยมาจากต่างประเทศ 48 ราย ผู้เสียชีวิตเพิ่มขึ้น 129 ราย ผู้ที่กําลังรักษาตัว 188,342 ราย และมียอดผู้ที่หายป่วยกลับบ้านแล้ว 22,361 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 1,924,655 ราย จํานวนผู้ที่หายป่วยสะสมจํานวน 1,763,605 ราย จํานวนผู้ป่วยปอดอักเสบรักษาตัวอยู่ในโรงพยาบาล 1,962 ราย เฉลี่ยจังหวัดละ 25 ราย อัตราครองเตียง ร้อยละ 25.0 ขณะที่รายงานภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 21 เม.ย. 65 รวม 132,098,525 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,075,593 โดส ผู้ได้รับวัคซีนเข็มที่ 2 สะสม 50,817,767 โดส และผู้ได้รับวัคซีนเข็มที่ 3 ขึ้นไป สะสม 25,205,165 โดส
รัฐบาลไทย-ข่าวทำเนียบรัฐบาล-สำเร็จอย่างงดงาม การประชุมรัฐมนตรีการค้า APEC 2022 ทุกชาติหนุน เดินหน้าสู่ FTA เอเปคให้สำเร็จ
วันพุธที่ 25 พฤษภาคม 2565
สําเร็จอย่างงดงาม การประชุมรัฐมนตรีการค้า APEC 2022 ทุกชาติหนุน เดินหน้าสู่ FTA เอเปคให้สําเร็จ
......
นายจุรินทร์ ลักษณวิศิษฏ์ รองนายกรัฐมนตรี และรมว.พาณิชย์ เผยผลการประชุมรัฐมนตรีการค้าเอเปค 2022 ที่ไทยเป็นเจ้าภาพ จัดขึ้นระหว่างวันที่ 19 - 22 พ.ค. 65 ได้ปิดฉากลงแล้ว ถือว่าประสบความสําเร็จอย่างงดงาม ตามหัวข้อหลักที่ประเทศไทยได้กําหนดไว้ คือ “เปิดกว้างสร้างสัมพันธ์เชื่อมโยงกันสู่สมดุล” หรือ “Open. Connect. Balance.” ซึ่งเป็นไปตามเป้าหมายและบรรลุผลเป็นรูปธรรม ทั้งจากความเห็นของที่ประชุม และที่จะเกิดขึ้นต่อไปในอนาคต
.
ทุกเขตเศรษฐกิจเห็นร่วมกันที่จะนําเอเปคไปสู่การจัดทําความตกลงการค้าเสรีเอเปค (Free Trade Area of the Asia-Pacific: FTAAP) ให้เกิดขึ้น พร้อมตั้งคณะทํางานดําเนินการให้เกิดผลเป็นรูปธรรมยิ่งขึ้น
.
นอกจากนี้ ยังมุ่งเน้นสร้างสมดุลด้านสิ่งแวดล้อม พลังงานและการมีส่วนร่วมของทุกฝ่าย สัญญาณอีกข้อ ที่สะท้อนความสําเร็จของไทย ที่ทุกเขตเศรษฐกิจได้ยอมรับและสนับสนุน BCG Model ของไทย ให้เป็นวิสัยทัศน์สําคัญเพื่อขับเคลื่อนเศรษฐกิจของกลุ่มเขตเศรษฐกิจเอเปคในอนาคต
.
แม้การประชุมครั้งนี้จะไม่ได้สามารถออกแถลงการณ์ร่วมได้ แต่มั่นใจว่าทุกอย่างเดินหน้าไปได้ตามเป้าหมาย โดยจะมีผลลัพธ์ในรูปแถลงการณ์ของประธานการประชุมเอเปคในรูป Chair Statement แทน ซึ่งอยู่ระหว่างดําเนินการยกร่าง พร้อมเชิญทุกฝ่ายที่เกี่ยวข้องเข้ามามีส่วนร่วมและจะประกาศเป็นทางการในรูปเอกสารโดยเร็วที่สุด
.
ทั้งนี้ กลุ่มเอเปกประกอบด้วย สมาชิก 21 เขตเศรษฐกิจ ได้แก่ ออสเตรเลีย บรูไน แคนาดา ชิลี จีน จีนฮ่องกง อินโดนีเซีย ญี่ปุ่น เกาหลีใต้ มาเลเซีย เม็กซิโก นิวซีแลนด์ ปาปัวนิวกินี เปรู ฟิลิปปินส์ รัสเซีย สิงคโปร์ จีนไทเป ไทย สหรัฐฯ และเวียดนาม
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล- “โฆษก ศบศ. “แจง ผู้ไม่หวังดีสร้างเฟคนิวส์ป่วนภูเก็ตแซนด์บ็อก ยันยังไม่ปิดเกาะภูเก็ต โวนักท่องเที่ยวยังทยอยเดินทางมา
วันอังคารที่ 13 กรกฎาคม 2564
“โฆษก ศบศ. “แจง ผู้ไม่หวังดีสร้างเฟคนิวส์ป่วนภูเก็ตแซนด์บ็อก ยันยังไม่ปิดเกาะภูเก็ต โวนักท่องเที่ยวยังทยอยเดินทางมา
“โฆษก ศบศ. “แจง ผู้ไม่หวังดีสร้างเฟคนิวส์ป่วนภูเก็ตแซนด์บ็อก ยันยังไม่ปิดเกาะภูเก็ต โวนักท่องเที่ยวยังทยอยเดินทางมา
นายธนกร วังบุญคงชนะ เลขานุการรัฐมนตรีประจําสํานักนายกรัฐมนตรี ในฐานะโฆษกประจําศูนย์บริหารสถานการณ์เศรษฐกิจจากผลกระทบจากการระบาดของโรคติเชื้อไวรัสโคโรนา 2019 (ศบศ.) เปิดเผยว่า ตามที่มีการเผยแพร่ข้อมูลผ่านโซเชียลมีเดีย ประเด็น Phuket Sandbox ควบคุมการแพร่โควิด-19 ไม่อยู่ สั่งปิดทั้งเกาะภูเก็ตแล้วนั้น ยืนยันว่าเรื่องดังกล่าวไม่เป็นความจริง ขณะนี้ ยังไม่มีการปิดเกาะภูเก็ต และการดําเนินการ Phuket Sandbox ยังดําเนินการตามแผนเดิม นักท่องเที่ยวยังคงเดินทางเข้ามาอย่างต่อเนื่อง ขอความร่วมมือประชาชนไม่ส่งต่อข้อความดังกล่าว เพื่อป้องกันข่าวปลอมหรือข่าวที่ทําให้เกิดการตื่นตระหนก ซึ่งตอนนี้จังหวัดภูเก็ตได้มีการตรวจคัดกรองป้องกันตามมาตรการสาธารณสุขอย่างเคร่งครัด ในส่วนผู้ที่ติดเชื้อทุกรายเข้าสู่กระบวนการรักษาแล้ว ส่วนผู้สัมผัสเสี่ยงสูง ก็กักตัวตามมาตรการเช่นกัน
โฆษก ศบศ. กล่าวต่อว่า จังหวัดภูเก็ตเป็นจังหวัดที่มีรายได้หลักมาจากการท่องเที่ยว จากปีละประมาณ 450,000 ล้านบาท ในปี 2563 มีรายได้เพียง 108,464 ล้านบาท และ 5 เดือนแรกของปี 2564 มีรายได้จากการท่องเที่ยวเพียง 5,200 ล้านบาท เพราะไม่มีนักท่องเที่ยวเดินทางเข้ามาท่องเที่ยว ทําให้ลูกจ้างและผู้ประกอบการต่างๆ ต้องปิดกิจการ โดยธุรกิจเป็นแบบพึ่งพาชาวต่างชาติ ส่งผลให้เศรษฐกิจของจังหวัดภูเก็ตอยู่ในสถานะมีความเปราะบางสูงมาก โครงการPhuket Sandbox จึงมีความสําคัญในการนําร่องของการเปิดประเทศกระตุ้นเศรษฐกิจจากการท่องเที่ยวอีกครั้ง โดยตั้งแต่มีการเปิดโครงการเมื่อวันที่ 1 กรกฎาคม 2564 จนถึงวันนี้เกือบ 2 สัปดาห์แล้ว มียอดนักท่องเที่ยวสะสมจํานวน 4,778 คน มีการจองโรงแรมที่ได้เครื่องหมายมาตรฐานความปลอดภัยด้านการท่องเที่ยวและสุขอนามัย SHA Plus ตลอดไตรมาส 3 (กรกฎาคม-กันยายน 2564) จํานวน 176993 คืน โดย ททท.ตั้งเป้านักท่องเที่ยวต่างชาติที่เดินทางเข้ามาในช่วง 3 เดือนแรก ของการเปิดภูเก็ต ไว้ที่จํานวน 100,000 คน คาดว่าจะสร้างรายได้ราว 8,900 ล้านบาท
นายธนกร กล่าวอีกว่า จังหวัดภูเก็ตได้ปรับความเข้มข้นในการเดินทางเข้าภูเก็ตทั้งจากในและต่างประเทศ ตั้งแต่ วันที่ 15-31 กรกฎาคม 2564 ข้อมูล ณ วันที่ 11 กรกฎาคม 2564 จังหวัดภูเก็ต มีคําสั่งที่ 3858/2564 และ คําสั่งที่ 3860/2564 ให้ผู้ที่เดินทางมาจากพื้นที่ควบคุมสูงสุดและเข้มงวด 10 จังหวัด (กรุงเทพฯ สมุทรปราการ นนทบุรี ปทุมธานี นครปฐม สมุทรสาคร สงขลา ยะลา ปัตตานี นราธิวาส และ พื้นที่ควบคุมสูงสุด 24 จังหวัด (พระนครศรีอยุธยา ฉะเชิงเทรา สุพรรณบุรี สระบุรี ชัยนาท นครนายก ระยอง ปราจีนบุรี สิงห์บุรี ลพบุรี อ่างทอง นครสวรรค์ ตาก อุทัยธานี สมุทรสงคราม กาญจนบุรี ราชบุรี เพชรบุรี ประจวบคีรีขันธ์ ชลบุรี นครราชสีมา นครศรีธรรมราช กระบี่ ระนอง) ต้องได้รับการฉีดวัคซีนครบโดส หากเป็นวัคซีนแอสตร้าเซเนกา จํานวน 1 เข็ม ต้องได้รับมาแล้วอย่างน้อย 14 วัน หรือเป็นผู้ที่หายจากโรคโควิด-19 มาแล้วไม่เกิน 90 วัน และต้องได้รับการตรวจหาเชื้อ Covid-19 ด้วยวิธี Antigen Test ไม่เกิน 7 วัน หรือ RT-PCR มีผลตรวจโควิดไม่เกิน 7 วัน โดยทุกคนต้องดาวน์โหลด แอปพลิเคชัน หมอชนะ และยินยอมให้เข้าถึงตําแหน่งที่ตั้งตลอดเวลาที่อยู่ในภูเก็ต
/////
รัฐบาลไทย-ข่าวทำเนียบรัฐบาล-ตรวจโควิดให้ชัวร์ ต้อง "rt-PCR" เท่านั้น
วันอังคารที่ 22 มิถุนายน 2564
ตรวจโควิดให้ชัวร์ ต้อง "rt-PCR" เท่านั้น
....
ฝากไปถึงประชาชน ที่มีความจําเป็นต้องตรวจหาเชื้อโควิด-19 ก่อนเข้าทํางาน หรือดําเนินกิจกรรมต่าง ๆ ในชีวิต
.
หากเป็นการตรวจหาเชื้อ จากคลินิก Lab ของเอกชนขอให้ตรวจสอบก่อนว่าได้รับการรับรองมาตรฐานจากกรมวิทยาศาสตร์การแพทย์ แล้วหรือยัง?
.
โดยวิธีการตรวจหาเชื้อโควิด-19 ที่ให้ผลอย่างเเม่นยํานั้น คือ การตรวจแบบ “rt-PCR” ซึ่งให้ผลแม่นยํามากกว่าการเจาะเลือดตรวจแบบ Rapid test หรือทํา swab หา Antigen
.
สิ่งที่ต้องระวัง จากการตรวจแบบ Rapid test หรือ swab คือ "ผลบวกลวง" ซึ่งผลดังกล่าว จะทําให้ศูนย์ 1668 หรือโรงพยาบาล ยังไม่สามารถจัดสรรเตียงให้ได้ทันที และต้องให้ผู้ที่ต้องการเตียงกลับไปตรวจด้วยวิธีมาตรฐานคือ rt-PCR ใหม่อีกครั้ง
.
ดังนั้น หากได้ผลบวกลวง ไม่ติดเชื้อจริง เมื่อท่านถูกรับเข้าไปนอน รพ. รวมกับผู้ติดเชื้อ อาจทําให้กลายเป็นติดเชื้อไปด้วย
.
ประชาชนสามารถตรวจสอบ ห้องปฏิบัติการเครือข่ายตรวจ SARS-CoV-2 ได้ที่https://www3.dmsc.moph.go.th/post-view/1164
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-อธิบดีกพร.ส่งโฆษกกรม ลงพื้นที่ชมการฝึกทักษะ เพิ่มมูลค่าผลิตภัณฑ์ “ลองเบิ่งผ้ายาย”
วันอังคารที่ 23 สิงหาคม 2565
อธิบดีกพร.ส่งโฆษกกรม ลงพื้นที่ชมการฝึกทักษะ เพิ่มมูลค่าผลิตภัณฑ์ “ลองเบิ่งผ้ายาย”
อธิบดีกรมพัฒนาฝีมือแรงงาน ส่งโฆษกกรม ลงพื้นที่แนวตะเข็บชายแดนเขตพัฒนาเศรษฐกิจพิเศษ เยี่ยมชมการพัฒนาทักษะเพื่อเพิ่มมูลค่าผลิตภัณฑ์ เสริมการค้าชายแดน
รัฐบาลไทย-ข่าวทำเนียบรัฐบาล-กห. เร่งเพิ่มเตียงรับผู้ป่วยโควิดสีแดง - สีเหลือง พร้อมเสริมทัพแพทย์กว่า 500 คน
วันศุกร์ที่ 20 สิงหาคม 2564
กห. เร่งเพิ่มเตียงรับผู้ป่วยโควิดสีแดง - สีเหลือง พร้อมเสริมทัพแพทย์กว่า 500 คน
....
กระทรวงกลาโหม (กห.) ได้ขยายขีดความสามารถทางการแพทย์ใน รพ.ทหารแต่ละเหล่าทัพ โดยเพิ่มห้อง ICU รองรับผู้ป่วยโควิด-19 กลุ่มสีแดงอีก 80 เตียง และผู้ป่วยกลุ่มสีเหลืองอีก 306 เตียง
.
รวมทั้งเร่งตั้ง รพ.สนาม และ CI ในพื้นที่หน่วยทหารทั่วประเทศ โดยเป็นการทํางานร่วมกับสาธารณสุขจังหวัด พร้อมเรียกระดมทีมแพทย์แถว 2 กว่า 500 คน เข้ามาเสริมการทํางาน เพื่อดูแลประชาชนในพื้นที่
.
ส่วน รพ.สนาม ใน มทบ.11 กทม. ขณะนี้ อยู่ระหว่างปรับเพิ่มให้สามารถรองรับการตรวจเชื้อคัดกรองโรคได้เพิ่ม 500 คน ต่อวันในลักษณะขับรถยนต์มารับการตรวจ (Drive Thru)
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทย บรูณาการความร่วมมือ ททท. กรมอนามัย กองบัญชาการตำรวจท่องเที่ยว เปิดเดินขบวนรถไฟวิถีใหม่ New Normal
วันเสาร์ที่ 9 เมษายน 2565
การรถไฟแห่งประเทศไทย บรูณาการความร่วมมือ ททท. กรมอนามัย กองบัญชาการตํารวจท่องเที่ยว เปิดเดินขบวนรถไฟวิถีใหม่ New Normal
ส่งเสริมการท่องเที่ยวในประเทศ เดินทางปลอดภัย ห่างไกลโควิด
เมื่อวันที่ 9 เมษายน 2565 สถานีกรุงเทพ (หัวลําโพง)การรถไฟแห่งประเทศไทย (รฟท.) กระทรวงคมนาคม ได้บูรณาการความร่วมมือกับการท่องเที่ยวแห่งประเทศไทย (ททท.) กรมอนามัย กระทรวงสาธารณสุข และกองบัญชาการตํารวจท่องเที่ยวในการส่งเสริมการเดินทางท่องเที่ยวทางรถไฟอย่างปลอดภัย วิถีใหม่ แบบ New Normal ภายใต้แนวทางปฏิบัติด้านสาธารณสุขเพื่อการป้องกันการแพร่ระบาดของเชื้อไวรัส COVID-19เพื่อเสริมสร้างความเชื่อมั่นการเดินทางโดยรถไฟ และส่งเสริมการท่องเที่ยวในประเทศ ตลอดจนเทศกาลสงกรานต์ที่กําลังจะมาถึงทั้งนี้ ได้มีการคิกออฟ เปิดเดินขบวนรถไฟวิถีใหม่ แบบ New Normal ของคณะผู้บริหารและบุคลากรของกรมอนามัย กระทรวงสาธารณสุข เส้นทางกรุงเทพ - อยุธยา เป็นขบวนแรก พาไปสัมผัสประสบการณ์ New Chapters ในแหล่งท่องเที่ยวที่มีเอกลักษณ์ และมีเสน่ห์ตามเส้นทางรถไฟ เพื่อช่วยกระตุ้นให้เกิดกระแส
การเดินทางของนักท่องเที่ยวทางรถไฟเพิ่มมากขึ้น
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ที่ผ่านมา รฟท. ให้สําคัญต่อการส่งเสริมการท่องเที่ยวภายในประเทศอย่างต่อเนื่อง โดยได้จัดขบวนรถไฟ ทั้งขบวนรถปกติ และขบวนรถพิเศษนําเที่ยว พาผู้โดยสารเดินทาง ไปสัมผัสเส้นทางท่องเที่ยวที่มีชื่อเสียงต่างๆ อาทิ ขบวนรถพิเศษนําเที่ยวเขื่อนป่าสักชลสิทธิ์ Unseen Thailand เส้นทางท่องเที่ยวรถไฟลอยน้ํา หนึ่งเดียวของเมืองไทย ขบวนรถจักรไอน้ําพิเศษนําเที่ยวเส้นทางสายประวัติศาสตร์ ขบวนรถไฟนําเที่ยว “ม่วนแต้ๆ แอ่ว แม่เมาะ By SRT x EGAT เส้นทางกรุงเทพ ลําปาง” และ ขบวนรถปฐมฤกษ์ เส้นทางรถไฟสายประวัติศาสตร์ 3 จังหวัด เชียงใหม่ ลําพูน และลําปาง (Lanna Modernization) เพื่อส่งเสริมการเดินทางท่องเที่ยวทางรถไฟ 3 จังหวัดภาคเหนือตอนบน เป็นต้น
จากความร่วมมือของทั้ง 4 หน่วยงานในครั้งนี้ รฟท.คาดหวังว่าจะช่วยสร้างความเชื่อมั่นให้แก่ผู้โดยสาร ในการเลือกใช้บริการรถไฟในการเดินทางท่องเที่ยวที่มีความปลอดภัย ห่างไกลจากโควิด ซึ่งได้มีการนําแนวปฏิบัติทางด้านสาธารณสุขเพื่อการป้องกันการแพร่ระบาดของเชื้อไวรัสโคโรนา 2019 มาปฏิบัติอย่างเคร่งครัด เช่น การให้ผู้ใช้บริการทุกคนต้องได้รับการฉีดวัคซีนอย่างน้อย 2 เข็ม และสามารถแสดงหลักฐานผ่าน Digital Health Pass บน หมอพร้อม แอพพลิเคชั่น หรือแสดงผลตรวจ ATK ไม่เกิน 72 ชั่วโมงต่อเจ้าหน้าที่ก่อนการเดินทาง
นอกจากนี้ ยังมีการเฝ้าระวัง โดยตั้งจุดคัดกรองวัดไข้ผู้โดยสารก่อนเข้าสถานี การตั้งจุดบริการแอลกอฮอล์ล้างมือ การให้สวมหน้ากากอนามัยตลอดการเดินทาง การรักษาระยะห่าง Social Distancing พร้อมให้สแกนแอปพลิเคชัน ไทยชนะ ก่อนและหลังใช้บริการ ตลอดจนเพิ่มความถี่ในการทําความสะอาด ฉีดพ่นแอลกอฮอลในขบวนรถโดยสารทุกครั้งหลังบริการ ตลอดจนฉีดพ่นบริเวณจุดสัมผัสพื้นที่ในสถานีรถไฟเป็นประจํา เพื่อสร้างความมั่นใจในความปลอดภัย ต่อผู้โดยสารตลอดการเดินทาง
รัฐบาลไทย-ข่าวทำเนียบรัฐบาล-กทพ. ปรับปรุงกายภาพหน้าด่านจตุโชติ ทางพิเศษฉลองรัช เพื่อรองรับระบบ M-Flow แล้วเสร็จพร้อมเปิดช่องเก็บค่าผ่านทางตามปกติ ตั้งแต่วันนี้เป็นต้นไป
วันอาทิตย์ที่ 6 มีนาคม 2565
กทพ. ปรับปรุงกายภาพหน้าด่านจตุโชติ ทางพิเศษฉลองรัช เพื่อรองรับระบบ M-Flow แล้วเสร็จพร้อมเปิดช่องเก็บค่าผ่านทางตามปกติ ตั้งแต่วันนี้เป็นต้นไป
...
​ การทางพิเศษแห่งประเทศไทย (กทพ.) กระทรวงคมนาคม ปรับปรุงกายภาพหน้าด่านจตุโชติ ทางพิเศษฉลองรัช เพื่อรองรับระบบเก็บค่าผ่านทางพิเศษอัตโนมัติแบบไม่มีไม้กั้น (M-Flow) แล้วเสร็จพร้อมเปิดให้บริการช่องเก็บค่าผ่านทางตามปกติ ตั้งแต่วันนี้เป็นต้นไป
​ ตามที่ กทพ. ได้ดําเนินโครงการปรับปรุงกายภาพหน้าด่านเก็บค่าผ่านทางพิเศษ เพื่อรองรับระบบเก็บค่าผ่านทางพิเศษอัตโนมัติแบบไม่มีไม้กั้น (Multi-Lane Free Flow : M-Flow) โดยร่วมกับกรมทางหลวงในการบูรณาการให้เป็นไปในรูปแบบและมาตรฐานเดียวกัน (Single Platform System) บนทางพิเศษในระยะที่ 1
ทางพิเศษฉลองรัช จํานวน 3 ด่าน ประกอบด้วย ด่านสุขาภิบาล 5-1 ด่านสุขาภิบาล 5-2 และด่านจตุโชติ โดยเริ่มโครงการฯ ตั้งแต่วันที่ 10 มกราคม 2565 เป็นต้นมา และได้ดําเนินการแล้วเสร็จไปแล้ว 2 ด่าน คือ ด่านสุขาภิบาล 5-1 และด่านสุขาภิบาล 5-2 ล่าสุด กทพ. ได้ปรับปรุงกายภาพหน้าด่านจตุโชติจนแล้วเสร็จพร้อมเปิดให้บริการช่องเก็บค่าผ่านทางตามปกติ ตั้งแต่วันนี้เป็นต้นไป ดังนี้
- ด่านจตุโชติ ชําระค่าผ่านทางด้วยเงินสดที่ ช่อง 1-2-3 และใช้บัตร Easy Pass ที่ช่อง 4-5-6
- ด่านสุขาภิบาล 5-1 ชําระค่าผ่านทางด้วยเงินสดที่ ช่อง 1-2 และใช้บัตร Easy Pass ที่ช่อง 3-4-5-6
- ด่านสุขาภิบาล 5-2 ชําระค่าผ่านทางด้วยเงินสดที่ ช่อง 1 และใช้บัตร Easy Pass ที่ช่อง 2-3
ทั้งนี้ กทพ. มีกําหนดเปิดให้บริการระบบเก็บค่าผ่านทางพิเศษอัตโนมัติแบบไม่มีไม้กั้น (M-Flow) ระยะที่ 1 บนทางพิเศษฉลองรัช จํานวน 3 ด่านดังกล่าวในเดือนกรกฎาคม 2565
​
“M-Flow สะดวก ง่าย ชีวิตก็มีความสุขได้มากขึ้น เพิ่มเวลาความสุขของปลายทางด้วย M-Flow”
รัฐบาลไทย-ข่าวทำเนียบรัฐบาล-สธ.เพิ่มระบบ “แชทบอท” ในหมอพร้อม ช่วยตอบคำถามโควิด 19 ให้ประชาชน
วันอาทิตย์ที่ 30 มกราคม 2565
สธ.เพิ่มระบบ “แชทบอท” ในหมอพร้อม ช่วยตอบคําถามโควิด 19 ให้ประชาชน
กระทรวงสาธารณสุข เพิ่มฟังก์ชัน “แชทบอท” ในแอปพลิเคชันและไลน์หมอพร้อม ช่วยอํานวยความสะดวกในการตอบคําถามประชาชนเกี่ยวกับโรคโควิด 19 พร้อมประเมินผลทุกสัปดาห์ เพื่อปรับปรุงระบบให้ตอบข้อสงสัยประชาชนได้ชัดเจนยิ่งขึ้น
กระทรวงสาธารณสุข เพิ่มฟังก์ชัน “แชทบอท” ในแอปพลิเคชันและไลน์หมอพร้อม ช่วยอํานวยความสะดวกในการตอบคําถามประชาชนเกี่ยวกับโรคโควิด19 พร้อมประเมินผลทุกสัปดาห์ เพื่อปรับปรุงระบบให้ตอบข้อสงสัยประชาชนได้ชัดเจนยิ่งขึ้น
นพ.โสภณ เมฆธน ผู้ช่วยรัฐมนตรีประจํากระทรวงสาธารณสุข และประธานคณะอนุกรรมการอํานวยการบริหารจัดการการให้วัคซีนโควิด19 กล่าวถึงการใช้งานระบบ “หมอพร้อม” ว่า ประชาชนสามารถใช้ระบบหมอพร้อมได้ทั้งแอปพลิเคชันและระบบ Line Official Account ในการแสดงข้อมูลสุขภาพประจําตัว เช่น Digital Health Pass แสดงข้อมูลผ่านคิวอาร์โคดเกี่ยวกับการรับวัคซีนโควิด 19 การตรวจหาเชื้อทั้ง ATK และ RT-PCR รวมถึงผลการรักษาการติดเชื้อโควิด 19 การแสดงใบรับรองแพทย์ดิจิทัลของโรงพยาบาลที่เข้าร่วม รวมถึงสามารถตรวจสอบคลินิกเอกชน ร้านขายยาใกล้ตัวที่เข้าร่วมเป็น “หมอพร้อม Station” เพื่อช่วยลงข้อมูลผลการตรวจ ATK ให้แสดงข้อมูลในระบบหมอพร้อมได้
นายแพทย์โสภณกล่าวต่อว่า ขณะนี้หมอพร้อมได้เพิ่มฟังก์ชัน “แชทบอท” ซึ่งได้รับการสนับสนุนจากบริษัท ไมโครซอฟท์ (ประเทศไทย) พร้อมด้วยพาร์ทเนอร์ผู้พัฒนา บริษัท ดิจิตอล ไดอะล็อก จํากัด และได้เริ่มทดสอบระบบเพื่อการใช้งานเมื่อวันที่28 มกราคม 2565 โดยแชทบอทจะช่วยตอบคําถามเกี่ยวกับโรคโควิด 19 โดยเฉพาะเรื่องวัคซีนโควิด 19 เช่น อาการและผลข้างเคียง การรับวัคซีนเข็ม 3 เป็นต้น ทั้งนี้ระบบมีการรวบรวมคําสําคัญ (key word) มากกว่า 1,000 คํา รวมคําถามประมาณ 150 ข้อซึ่งเป็นคําถามที่พบบ่อย เชื่อว่าจะสามารถให้ข้อมูลที่เป็นประโยชน์แก่ประชาชนได้อย่างทั่วถึงมากขึ้น โดยใน “แอปพลิเคชันหมอพร้อม” สามารถเข้าใช้งานผ่าน “ไอคอนรูปหุ่นยนต์” บริเวณมุมล่างขวาของหน้าจอ ส่วนการใช้งานบน “ไลน์หมอพร้อม” ให้เลือกฟังก์ชัน “คุยกับหมอพร้อม (chatbot)” ในห้องสนทนา ระบบจะแสดงหัวข้อคําถามและคําถามย่อยให้เลือก หรือสามารถพิมพ์ข้อคําถามเข้าระบบเพื่อประมวลผล แชทบอทจะตอบคําถามโดยอัตโนมัติ
ทั้งนี้ ทีมพัฒนาแชทบอทจะมีการประเมินข้อคําถามจากประชาชนอย่างต่อเนื่อง เพื่อปรับปรุงระบบรวมถึงจัดทําชุดคําตอบข้อคําถามที่พบบ่อยเพิ่มเติม เพื่อให้การใช้งานแชทบอทมีความสมบูรณ์ยิ่งขึ้นต่อไป
************************************** 30 มกราคม 2565
รัฐบาลไทย-ข่าวทำเนียบรัฐบาล-องค์การอนามัยโลกชื่นชมระบบจัดการโควิด19 ในประเทศไทย พร้อมจะนำไปพัฒนาเป็นรูปแบบที่เป็นสากล และใช้กับบริหารสถานการณ์โรคระบาดทั่วโลก
วันพุธที่ 25 พฤษภาคม 2565
องค์การอนามัยโลกชื่นชมระบบจัดการโควิด19 ในประเทศไทย พร้อมจะนําไปพัฒนาเป็นรูปแบบที่เป็นสากล และใช้กับบริหารสถานการณ์โรคระบาดทั่วโลก
องค์การอนามัยโลกชื่นชมระบบจัดการโควิด19 ในประเทศไทย พร้อมจะนําไปพัฒนาเป็นรูปแบบที่เป็นสากล และใช้กับบริหารสถานการณ์โรคระบาดทั่วโลก ด้านรองนายกรัฐมนตรี “อนุทิน” เชิญผู้อํานวยการใหญ่ WHO ร่วมการประชุม APEC High Level Meeting on Health ที่ประเทศไทย
วันที่ 25 พ.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ระหว่างการประชุมสมัชชาอนามัยโลก (WHA) สมัยที่ 75 นครเจนีวา สมาพันธรัฐสวิส นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมคณะได้มีโอกาสพบเพื่อหารือกับ นาย Tedros Adhanom Ghrebreyesus ผู้อํานวยการใหญ่ องค์การอนามัยโลก (WHO) ถึงความร่วมในโครงการต่าง ๆ ระหว่างประเทศไทยกับ WHO
ในการพบหารือ นาย Tedros และ ดร. Poonam Khetrapal Singh ผู้อํานวยการ WHO ภูมิภาคเอเชียตะวันออกเฉียงใต้ ได้กล่าวชื่นชมไทยในการบริหารจัดการสถานการณ์โควิด19 ที่มีประสิทธิภาพ ซึ่ง WHO และจะนํารูปแบบ รวมถึงระบบการบริหารจัดการของประเทศไทย ไปเป็นแบบอย่างที่จะสร้างให้เป็นมาตรฐานสากล และใช้ในการบริหารสถานการณ์โรคระบาดทั่วโลก
“ผู้บริหาร WHO ชื่นชมความสําเร็จในการจัดการโควิด19 ของประเทศไทย การฉีดวัคซีนได้ครอบคลุมประชากรมากกว่า 70% ตามเป้าหมายของ WHO ซึ่งปัจจุบันไทยฉีดวัคซีนเข็มที่ 1 ครอบคลุม 81.4% เข็มที่2 จํานวน 75.3% ของประชากรทั้งประเทศ และขอบคุณที่ประเทศไทยได้เข้าร่วมโครงการเพื่อการพัฒนาต่าง ๆ ของ WHO อย่างต่อเนื่อง อาทิ โครงการ WHO Biohub ซึ่งเป็นคลังสําหรับเก็บเชื้อเพื่อวิจัย และการแบ่งปันเชื้อ อันเป็นพื้นฐานสําคัญของการพัฒนาและวิจัยวัคซีนสําหรับป้องกันโรคอุบัติใหม่ต่าง ๆ” น.ส.ไตรศุลี กล่าว
น.ส.ไตรศุลี กล่าวว่า ในโอกาสนี้ นายอนุทิน ได้เชิญนาย Tedros เข้าร่วมการประชุม APEC High Level Meeting on Health and the Economy ซึ่งจัดขึ้นระหว่างวันที่ 22-26 ส.ค. 2565 ที่กรุงเทพฯ เนื่องในโอกาสที่ปีนี้ประเทศไทยเป็นเจ้าภาพการจัดประชุมเอเปค โดยการประชุมครั้งนี้จะมีรัฐมนตรีและเจ้าหน้าที่สาธารณสุขของสามาชิกเอเปคเข้าร่วมหารือกันภายใต้หัวข้อ เปิดกว้างเพื่อความร่วมมือ เชื่อมต่อกับโลก สร้างสมดุลระหว่างสุขภาพและเศรษฐกิจ
ทั้งนี้ ในช่วงสัปดาห์การประชุมดังกล่าว ประเทศไทยจะเปิดสํานักงานเลขาธิการ ศูนย์อาเซียนด้านภาวะฉุกเฉินทางสาธารณสุขและโรคอุบัติใหม่ (ASEAN Centre for Public Health Emergencies and Emerging Diseases: ACPHEED)รองนายกรัฐมนตรีจึงเชิญผู้อํานวยการใหญ่ WHO ร่วมเป็นเกียรติในพิธีเปิดครั้งนี้ด้วย
น.ส.ไตรศุลี กล่าวว่า นายอนุทิน ได้ขอบคุณที่ WHO เลือกประเทศไทยเพื่อเป็นประเทศนํารองในการดําเนินกิจกรรมการทบทวนการเตรียมความพร้อมกรณีภาวะฉุกเฉินทางสาธารณสุขและสุขภาพถ้วนหน้า จากการรับมือการระบาดใหญ่ของโรคโควิด19 (UHPR) โดยผลการดําเนินโครงการไทยสามารถบริหารจัดการการตอบโต้ภาวะฉุกเฉินด้านสาธารณสุขกรณีโควิด 19 ได้เป็นอย่างดี ซึ่งประเทศไทยพร้อมจะแบ่งปันประสบการณ์กับประเทศต่าง ๆ ต่อไป
ทั้งนี้ เมื่อวันที่ 24 พ.ค. 2565 ที่ผ่านมา ระหว่างการประชุมสมัชชาอนามัยโลก นาย Tedros ได้รับการเลือกตั้งจากประเทศสมาชิก WHO 194 ประเทศให้ดํารงตําแหน่งผู้อํานวยการใหญ่ WHO เป็นสมัยที่2 โดยในวาระแรกได้เริ่มดํารงตําแหน่งมาตั้งแต่ปี 2560 และจะครบวาระสิ้นเดือน มิ.ย. 2565 นี้
รัฐบาลไทย-ข่าวทำเนียบรัฐบาล-ก.พาณิชย์ - ก.เกษตรฯ ร่วมออกมาตรการแก้ปัญหาหมูแพง "เร่งด่วน - ระยะสั้น - ระยะยาว" เชื่อมั่นราคาเนื้อหมูกลับสู่ภาวะปกติได้
วันศุกร์ที่ 7 มกราคม 2565
ก.พาณิชย์ - ก.เกษตรฯ ร่วมออกมาตรการแก้ปัญหาหมูแพง "เร่งด่วน - ระยะสั้น - ระยะยาว" เชื่อมั่นราคาเนื้อหมูกลับสู่ภาวะปกติได้
.....
นางสาวรัชดา ธนาดิเรก รองโฆษกประจําสํานักนายกรัฐมนตรี เผยถึงแนวทางการแก้ปัญหาเนื้อหมูราคาแพง เนื่องจากปริมาณหมูที่ลดลง ต้นทุนการเลี้ยงหมูปรับสูงขึ้น เลยส่งผลต่อราคาเนื้อหมู
.
ล่าสุด กระทรวงพาณิชย์ และกระทรวงเกษตรและสหกรณ์พร้อมหน่วยงานที่เกี่ยวข้องได้หารือร่วมกัน ได้ข้อสรุปดังนี้
.
มาตรการเร่งด่วน
- ห้ามส่งออกหมูมีชีวิตเป็นเวลา 3 เดือน (6 ม.ค. 65 - 5 เม.ย. 65)
- ช่วยเหลือด้านราคาอาหารสัตว์ โดยเฉพาะส่วนที่นําเข้ามาจากต่างประเทศ เช่น งดเว้นการเก็บค่าธรรมเนียม หรือภาษีการจัดสินเชื่อพิเศษของ ธ.ก.ส. เป็นต้น
- เพิ่มกําลังการผลิตแม่หมูทดแทน โดยให้เกษตรกรใช้หมูขุนตัวเมียมาทําพันธุ์ชั่วคราว
- เร่งรัดเจรจาฟาร์มรายใหญ่ให้กระจายพันธุ์ลูกหมูขุนแก่เกษตรกรรายย่อยและเล็ก ที่ต้องการกลับเข้ามาสู่ระบบใหม่
.
มาตรการระยะสั้น
- ส่งเสริมการผลิตข้าวโพดเลี้ยงสัตว์ ทดแทนการนําเข้าจากต่างประเทศ
- ขยายกําลังผลิตแม่หมู
- สนับสนุนศูนย์วิจัยและบํารุงสัตว์ ในสังกัดกรมปศุสัตว์, เครือข่ายคู่ขนานกับฟาร์มเกษตรกรและภาคเอกชน
- เร่งศึกษาวิจัยยาและสารกระตุ้นภูมิคุ้มกันเพื่อลดความสูญเสียจากโรคระบาด
.
มาตรการระยะยาว
- ยกระดับมาตรฐานฟาร์มของเกษตรกรเพื่อป้องกันโรคระบาด
- ส่งเสริมให้ปรับปรุงเป็นฟาร์มที่มีระบบการป้องกันโรคและการเลี้ยงสัตว์ที่เหมาะสม (GFM) ซึ่งมีค่าใช้จ่ายต่ํากว่ามาตรฐานฟาร์ม GAP
- สนับสนุนการเลี้ยงโดยมีสินเชื่อดอกเบี้ยต่ําให้กู้ยืมจาก ธ.ก.ส. ผ่านโครงการสานฝันสร้างอาชีพ
.
โดยเชื่อมั่นว่ามาตรการทั้ง 3 ระยะที่ได้จากข้อสรุปดังกล่าว จะสามารถทําให้ราคาเนื้อหมูกลับสู่ภาวะปกติได้
.
อ่านเพิ่มเติม คลิกhttps://www.thaigov.go.th/news/contents/details/50251
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-'อนุทิน' นัดถกบอร์ด สปสช. ด่วน! อนุมัติจัดซื้อชุดตรวจโควิดกว่า 8.5 ล้านชุด วงเงิน 1 พันล้าน แจกให้ประชาชนตรวจได้ด้วยตัวเอง
วันจันทร์ที่ 19 กรกฎาคม 2564
'อนุทิน' นัดถกบอร์ด สปสช. ด่วน! อนุมัติจัดซื้อชุดตรวจโควิดกว่า 8.5 ล้านชุด วงเงิน 1 พันล้าน แจกให้ประชาชนตรวจได้ด้วยตัวเอง
"อนุทิน" นั่งหัวโต๊ะเรียกถก บอร์ด สปสช.ด่วน ไฟเขียวจัดซื้อชุดตรวจโควิด-19 "Antigen Test Kit" กว่า 8.5 ล้านชุด วงเงิน 1 พันล้านบาท เตรียมกระจายสู่หน่วยบริการ แจกให้ประชาชนทุกคน-ทุกสิทธิ ตรวจได้ด้วยตัวเอง
ที่ประชุมคณะกรรมการหลักประกันสุขภาพแห่งชาติ (บอร์ด สปสช.) ครั้งที่ 8/2564 (วาระพิเศษ) เมื่อวันที่ 19 ก.ค. 2564 ซึ่งมี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข (สธ.) เป็นประธาน มีมติเห็นชอบเพิ่มชุดตรวจทางห้องปฏิบัติการเพื่อค้นหาผู้ติดเชื้อโควิด-19 ด้วย Antigen Test Kit (ATK) ในวงเงินเบื้องต้น 1,014 ล้านบาท เพื่อจัดหาชุดตรวจให้หน่วยบริการนําไปแจกจ่ายกับประชาชนทุกคนทุกสิทธิต่อไป
ทั้งนี้ จะเป็นการดําเนินแผนการจัดหาภายใต้โครงการยา เวชภัณฑ์ และอุปกรณ์ทางการแพทย์ที่จําเป็นตามโครงการพิเศษ ปี 2564 ซึ่งจะจ่ายให้แก่เครือข่ายหน่วยบริการด้านยาและเวชภัณฑ์ (เครือข่าย รพ.ราชวิถี) ดําเนินการจัดหาเพื่อสนับสนุนชุดตรวจให้แก่หน่วยบริการในเครือข่ายและประชาชน โดยคาดว่าจะนําไปสู่การเปิดให้ประชาชนสามารถตรวจหาเชื้อโควิด-19 ด้วย ATK เอง ในช่วงระหว่างเดือน ส.ค. - ก.ย. 2564
นายอนุทิน กล่าวว่า เนื่องด้วยสถานการณ์การระบาดของโควิด-19 ที่มีจํานวนมากในขณะนี้ จําเป็นที่จะต้องมีการตรวจคัดกรองหาผู้ติดเชื้ออย่างรวดเร็ว จึงได้จัดให้มีการประชุมบอร์ด สปสช. เป็นการเร่งด่วน เพื่อให้ขอความเห็นชอบในการจัดหาชุดตรวจ ATK ให้ประชาชนสามารถตรวจหาเชื้อเองได้ในเบื้องต้น โดยหลักการที่จะให้ความสําคัญกับประชากรทุกคน ไม่ว่าจะเป็นชาวไทยหรือแรงงานต่างด้าว เพื่อให้หาเชื้อได้ครอบคลุมที่สุด และต้องทําด้วยความโปร่งใสตรวจสอบได้
ด้าน นพ.จเด็จ ธรรมธัชอารี เลขาธิการสํานักงานหลักประกันสุขภาพแห่งชาติ (สปสช.) กล่าวว่า สําหรับการเตรียมงบประมาณจัดหาชุดตรวจ ATK ให้หน่วยบริการแจกจ่ายประชาชนทุกคนทุกสิทธิ จะเป็นการใช้จ่ายจากงบประมาณตาม พ.ร.ก.กู้เงินฯ โดยให้เครือข่าย รพ.ราชวิถี จัดหาชุดตรวจผ่านองค์การเภสัชกรรม (อภ.) โดยในส่วนของวงเงินเบื้องต้น 1,014 ล้านบาท เป็นการประเมินจากจํานวนผู้ติดเชื้อ และปริมาณชุดตรวจที่คาดว่าจะใช้ราว 8.5 ล้านชิ้น ในช่วงตั้งแต่วันนี้ถึงเดือน ก.ย. 2564
นพ.จเด็จ กล่าวว่า นอกจากนี้ที่ประชุมยังได้เห็นชอบให้ สปสช. ใช้เงินกองทุนจากรายการและประเภทบริการอื่น หรือรายการ "รายได้สูง (ต่ํา)กว่าค่าใช้จ่ายสะสม" ที่ไม่มีภาระผูกพันทดรองจ่ายค่าบริการโควิด-19 ไปก่อน ในระหว่างรองบประมาณที่จะได้รับเพิ่มเติมจาก พ.ร.ก.กู้เงินฯ รวมถึงให้ความเห็นชอบกําหนดหลักเกณฑ์และแนวทาง การจ่ายชดเชยสําหรับบุคลากรที่จัดการศพผู้เสียชีวิตจากโควิด-19 ในวงเงินเหมาจ่าย 2,500 บาทต่อศพ ซึ่งรวมอุปกรณ์ป้องกันตัวและถุงเก็บศพ
ขณะเดียวกัน บอร์ด สปสช. ยังได้เห็นชอบให้ "การเข้ารับบริการสร้างเสริมสุขภาพและป้องกันโรคที่เกี่ยวกับหรือโรคโควิด 19 (Coronavirus Disease 2019 (COVID- 19) ในสถานบริการอื่น ให้ถือเป็นกรณีที่มีเหตุสมควร" ตาม (ร่าง) ประกาศสํานักงานหลักประกันสุขภาพแห่งชาติ เรื่อง กําหนดกรณีที่มีเหตุสมควรและอัตราคําใช้จ่ายที่หน่วยบริการมีสิทธิได้รับ (ฉบับที่ 6) พ.ศ. 2564 ซึ่งประชาชนจะสามารถเข้ารับบริการสร้างเสริมสุขภาพและป้องกันโรคที่เกี่ยวกับโควิด-19 เช่น การฉีดวัคซีน บริการกักกันโรค หรืออื่นๆ ที่ไหรก็ได้ โดยไม่จําเป็นต้องไปหน่วยบริการประจํา
รัฐบาลไทย-ข่าวทำเนียบรัฐบาล-Thailand and Myanmar to increase border cooperation
วันอังคารที่ 6 กรกฎาคม 2564
Thailand and Myanmar to increase border cooperation
Thailand and Myanmar to increase border cooperation
July5, 2021, at1130hrs, at the Ivory Room, Thai Khu Fah Building, Government House,H.E. U Myo Myint Than, Ambassador of Republic of the Union of Myanmar to Thailand, paid a courtesy call on Prime Minister and Defense Minister Gen. Prayut Chan-o-cha on occasion of his completion of tenure. Government Spokesperson Anucha Burapachaisri disclosed gist of the meeting as follows:
The Prime Minister welcomed and thanked the Myanmar Ambassador forhis active role in promoting relations between Thailand and Myanmar throughout the 4 years of his tenure. As each other’s neighboring countryand members of ASEAN family,the Prime Minister sincerely hopes that unrest situation in Myanmar would be solved soonthroughthe peaceful means.
The Myanmar Ambassador expressed appreciation toward the Prime Minister for the meeting, andto concerned agencies for their support throughout his tenure.He hopes for Thailand’s continued support to the incoming Myanmar Ambassador, andfor continuous relations and cooperation.
Both parties exchanged views and agreed onan increase of cooperation in addressing border problems, i.e.,illegal smuggling, andthe issue of remaining Myanmar workersin Thailand, among others.The Prime Minister thanked Myanmar workers for their contribution toThailand’s development. Once the COVID-19 situation eases, they are welcomed back to work inthe country.
With regard to trade cooperation, the Prime Minister called on Myanmar toreviewthe decision on import suspension of more than 50 consumer goods through land border crossings, whichhassignificantlyaffected both Thai exporters and Myanmar consumers, as well astotal trade values between the two countries.
รัฐบาลไทย-ข่าวทำเนียบรัฐบาล-โฆษกรัฐบาลแจงเพื่อไทย ตลอด 7 ปี "นายก”มองชาวนาคือกระดูกสันหลังของชาติ เผย 9 พ.ย. ธ.ก.ส.โอนเงินให้เกษตรกรผู้ปลูกข้าวในโครงการประกันรายได้งวดแรก
วันเสาร์ที่ 6 พฤศจิกายน 2564
โฆษกรัฐบาลแจงเพื่อไทย ตลอด 7 ปี "นายก”มองชาวนาคือกระดูกสันหลังของชาติ เผย 9 พ.ย. ธ.ก.ส.โอนเงินให้เกษตรกรผู้ปลูกข้าวในโครงการประกันรายได้งวดแรก
โฆษกรัฐบาลแจงเพื่อไทย ตลอด 7 ปี "นายก”มองชาวนาคือกระดูกสันหลังของชาติ เผย 9 พ.ย. ธ.ก.ส.โอนเงินให้เกษตรกรผู้ปลูกข้าวในโครงการประกันรายได้งวดแรก เหน็บ ชาวนาจํา"ยิ่งลักษณ์"ได้ดี ทุจริตมหาศาลโครงการจํานําข้าว แถมหนีคดีแล้วปล่อยอดีต รมต.ให้ลําบากเพราะถูกจําคุก
วันที่ 6 พฤศจิกายน 2564นายธนกร วังบุญคงชนะ โฆษกประจําสํานักนายกรัฐมนตรี กล่าวถึงกรณีที่พรรคเพื่อไทยระบุว่า รัฐบาล พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เหยียบย่ําชาวนาตลอด 7 ปี นโยบายหาเสียงเป็นแค่ภาพลวงตา หาก น.ส.ยิ่งลักษณ์ ชินวัตร ยังเป็นนายกฯ อยู่ จะไม่ปล่อยให้ชาวนาลําบากว่า นายจุรินทร์ ลักษณวิศิษฏ์ รองนายกรัฐมนตรี และรัฐมนตรีว่าการกระทรวงพาณิชย์ พูดชัดเจนแล้วว่า ที่ราคาข้าวตกเพราะที่ผ่านมาค่าเงินบาทแข็งตัว ทําให้ไม่สามารถทําราคาได้ถูกกว่าราคาของประเทศคู่แข่งได้ แต่ขณะนี้ค่าเงินบาทเริ่มอ่อนตัวลงแล้ว จะทําให้การระบายข้าวเริ่มดีขึ้น ซึ่งอาจจะต้องใช้เวลา อีกสักพักให้ราคาข้าวดีดตัวเพิ่มขึ้น อย่างไรก็ตาม ขณะนี้เริ่มมีคําสั่งซื้อจากต่างประเทศมากขึ้น คาดว่าปีนี้จะส่งออกได้ราว 6 ล้านตันตามที่ตั้งเป้าไว้ ประกอบกับความต้องการบริโภคในประเทศสัญญานดีขึ้นจากการเปิดประเทศ รวมถึงสถานการณ์น้ําท่วมที่เริ่มคลี่คลายลง และมาตรการที่กระทรวงพาณิชย์เข้าไปแก้ไขปัญหา จะช่วยให้ราคาข้าวเปลือกในตลาดดีขึ้นเป็นลําดับ
นายธนกร กล่าวอีกว่า สําหรับมาตรการดูแลพี่น้องชาวนามีทั้งโครงการประกันรายได้ปี 2564/65 โดยกําหนดราคาข้าวเปลือกที่ความชื้นไม่เกิน 15% เช่น ข้าวเปลือกหอมมะลิ ตันละ 15,000 บาท ข้าวเปลือกเจ้า ตันละ 10,000 บาท ข้าวเปลือกเหนียว ตันละ 12,000 บาท รวมทั้งยังมีมาตรการให้เกษตรกรรวบรวมจัดเก็บข้าวไว้ในยุ้งฉาง ซึ่งจะได้รับค่าฝากเก็บตันละ 1,500 บาท และรับซื้อข้าวเปลือกกับสหกรณ์และโรงสีเพื่อเพิ่มสภาพคล่อง โดยชดเชยดอกเบี้ย 3% ระยะเวลา 2-6 เดือนสําหรับโรงสี และ 1 ปีสําหรับสหกรณ์อีกด้วย ซึ่งจะเห็นได้ว่า ตลอดระยะเวลา 7 ปีที่ผ่านมาของรัฐบาล พล.อ.ประยุทธ์มีนโยบายที่ชัดเจนในการแก้ไขปัญหาราคาข้าวตกต่ํา เพราะท่านนายกฯ คิดเสมอว่าชาวนาคือกระดูกสันหลังของชาติ ทั้งนี้ โครงการประกันรายได้เกษตรกรผู้ปลูกข้าวนั้น เป็นการสร้างความแน่นอนในเรื่องรายได้ เพื่อดูแลเกษตรกรผู้ปลูกข้าวครอบคลุมกว่า 4.68 ล้านครัวเรือน โดยล่าสุดนั้น ทาง ธ.ก.ส.แจ้งว่า ระบบจะสามารถโอนเงินให้เกษตรกรผู้ปลูกข้าวในโครงการประกันรายได้ งวดแรกในวันที่ 9 พ.ย.นี้
“รัฐบาลพยายามผลักดันทุกนโยบายเพื่อช่วยเหลือชาวนาอย่างเต็มที่ เพราะเข้าใจดีว่าชาวนาคือกระดูกสันหลังของชาติ จึงเห็นมาตรการต่างๆ ออกมาแบบจับต้องได้จริง ดูแลชาวนาทั้งในส่วนของต้นทุนการผลิตและราคา ไม่ได้แค่สร้างภาพลวงตาให้กับประชาชนอย่างที่พรรคเพื่อไทยกล่าวหา ส่วนที่พรรคเพื่อไทยระบุว่า ชาวนาบ่นคิดถึงโครงการจํานําข้าว และหาก น.ส.ยิ่งลักษณ์ยังเป็นนายกฯ อยู่ จะไม่ปล่อยให้คนไทยลําบากนั้น วันนี้ชาวนายังจดจําโครงการจํานําข้าวที่เกิดการทุจริตอย่างมหาศาล จนรัฐบาล พล.อ.ประยุทธ์ต้องเข้ามาแก้ไขปัญหาได้ดี และก็จําได้เช่นกันว่า น.ส.ยิ่งลักษณ์หนีคดีไปต่างประเทศ แล้วปล่อยให้อดีตรัฐมนตรีต้องลําบากเพราะถูกจําคุกอยู่” นายธนกร กล่าว
----------------------------
รัฐบาลไทย-ข่าวทำเนียบรัฐบาล-รมต.อนุชา เผยผลสอบหมอปลาพร้อมคณะ มีความผิด สั่งการ พศ. เดินหน้าเอาผิดตามกฎหมาย
วันเสาร์ที่ 28 พฤษภาคม 2565
รมต.อนุชา เผยผลสอบหมอปลาพร้อมคณะ มีความผิด สั่งการ พศ. เดินหน้าเอาผิดตามกฎหมาย
รมต.อนุชา เผยผลสอบหมอปลาพร้อมคณะ มีความผิด สั่งการ พศ. เดินหน้าเอาผิดตามกฎหมาย
วันนี้(28พ.ค.65)นายอนุชานาคาศัยรัฐมนตรีประจําสํานักนายกรัฐมนตรีเปิดเผยถึงความคืบหน้ากรณีนายจีรพันธ์เพชรขาวหรือ“หมอปลา”กับพวกนําคณะสื่อมวลชนลงพื้นที่วัดต่างๆอ้างว่าเข้าไปตรวจสอบข้อเท็จจริงตามที่ได้รับการร้องเรียนเกี่ยวกับพฤติกรรมของพระภิกษุโดยนําคณะเข้าบุกรุกวัดที่พักสงฆ์และกุฏิที่อยู่อาศัยหลายพื้นที่ว่าจากการหารือของคณะกรรมาธิการศาสนาศิลปะและวัฒนธรรมพบว่าการกระทําดังกล่าวละเมิดข้อกฎหมายระเบียบคําสั่งและมติที่เกี่ยวข้องหลายข้อดังนี้ รัฐธรรมนูญแห่งราชอาณาจักรไทยพระราชบัญญัติประกอบรัฐธรรมนูญว่าด้วยคณะกรรมการสิทธิมนุษยชนแห่งชาติพ.ศ.2560ประมวลกฎหมายอาญาพระราชบัญญัติว่าด้วยการกระทําผิดเกี่ยวกับคอมพิวเตอร์พ.ศ.2550และที่แก้ไขเพิ่มเติมพระราชบัญญัติคณะสงฆ์พ.ศ.2505และที่แก้ไขเพิ่มเติมข้อบังคับสภาทนายความว่าด้วยมรรยาททนายความพ.ศ.2529และข้อบังคับสภาวิชาชีพข่าววิทยุและโทรทัศน์ไทยว่าด้วยจริยธรรมแห่งวิชาชีพข่าววิทยุและโทรทัศน์พ.ศ.2553
ในส่วนของการดําเนินการของสํานักงานพระพุทธศาสนาแห่งชาติการลงโทษพระภิกษุสงฆ์กรณีที่ละเมิดพระธรรมวินัยเป็นไปตามมาตรา42แห่งพระราชบัญญัติคณะสงฆ์พ.ศ.2505หลักเกณฑ์การลงนิคหกรรมนั้นต้องเป็นไปตามกฎมหาเถรสมาคมฉบับที่11ออกตามความมาตรา25แห่งพระราชบัญญัติเดียวกันซึ่งตามกฎมหาเถรสมาคมผู้มีอํานาจคือผู้พิจารณากับคณะผู้พิจารณาชั้นต้นคณะผู้พิจารณาชั้นอุทธรณ์และคณะผู้พิจารณาชั้นฎีกาซึ่งเป็นตําแหน่งพระสังฆาธิการทั้งหมดผู้ที่ไม่ใช่บุคคลดังกล่าวไม่มีอํานาจเข้าไปตรวจสอบพระภิกษุได้การกระทําของหมอปลาและพวกจึงไม่เหมาะสมและส่งผลให้พระภิกษุไม่ได้รับความเป็นธรรม
รัฐมนตรีประจําสํานักนายกรัฐมนตรีได้กําชับและสั่งการให้สํานักงานพระพุทธศาสนาแห่งชาติตั้งคณะทํางานเพื่อตรวจสอบและติดตามอย่างใกล้ชิดโดยย้ําให้ประสานความร่วมมือกับพระสังฆาธิการในพื้นที่ปกครองสอดส่องดูแลผู้ที่มีความประพฤติไม่เหมาะสมดังเช่นกรณีดังกล่าวเพื่อป้องกันกลุ่มผู้ไม่ประสงค์ดีที่คิดร้ายต่อพระพุทธศาสนาในส่วนของพฤติกรรมที่ไม่เหมาะสมของคณะสงฆ์เป็นอํานาจตามกฎมหาเถรสมาคมที่จะพิจารณาความผิดและบทลงโทษการที่ฆราวาสจะเข้าไปก้าวก่ายและเอาผิดเรื่องของสงฆ์ไม่สามารถทําได้ซึ่งสิ่งนี้ถือปฏิบัติมากว่า2,500ปีแล้วการกระทําของหมอปลาและพวกจึงถือเป็นการทําให้พระพุทธศาสนาซึ่งเป็นศาสนาหลักของชาติเสื่อมเสียและไม่ควรเอาเป็นเยี่ยงอย่างหากพุทธศาสนิกชนท่านใดพบเห็นการกระทําที่ไม่เหมาะสมดังกล่าวขอให้รีบแจ้งไปยังสํานักงานพระพุทธศาสนาแห่งชาติเพื่อดําเนินการตรวจสอบต่อไป
-----------------------------------------